pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ ปิดกั้นแพลตฟอร์มขายสลากออนไลน์ผิดกฎหมายต่อเนื่อง
วันอังคารที่ 31 มกราคม 2566
กระทรวงดิจิทัลฯ ปิดกั้นแพลตฟอร์มขายสลากออนไลน์ผิดกฎหมายต่อเนื่อง
กระทรวงดิจิทัลฯ ปิดกั้นแพลตฟอร์มขายสลากออนไลน์ผิดกฎหมายต่อเนื่อง
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงดิจิทัลเพื่อเศรษฐกิจและสังคม เปิดเผยว่า กระทรวงดิจิทัลฯ ได้มีการประชุมเมื่อวันที่ 30 ม.ค. 66 ร่วมกับ ผู้แทนสํานักงานสลากกินแบ่งรัฐบาล และผู้แทนสํานักงานตํารวจแห่งชาติ เพื่อรวบรวมพยานหลักฐานในการปิดกั้นแพลตฟอร์มขายสลากออนไลน์ผิดกฎหมาย กรณีแพลตฟอร์มของกองสลากพลัส โดยได้มีการรวบรวมพยานหลักฐานและถ้อยคําประกอบคําร้องขอคุ้มครองชั่วคราว เพื่อปิดกั้นแพลตฟอร์มกองสลากพลัส ไม่ให้ดําเนินการขายสลากได้จนกว่าศาลจะมีคําตัดสินให้ปิดกั้นเป็นการถาวร ซึ่งทางกระทรวงดิจิทัลฯ ได้ยื่นเรื่องไปที่ศาลขอปิดกั้นแพลตฟอร์มกองสลากพลัส และขณะนี้อยู่ระหว่างการไต่สวนของศาล
ทั้งนี้ ตั้งแต่ มิ.ย. 65 ที่ผ่านมา กระทรวงดิจิทัลฯ ได้ยื่นคําร้องต่อศาลในการขอปิดกั้นแพลตฟอร์มกองสลากพลัส และแพลตฟอร์มอื่นที่เข้าข่ายจําหน่ายสลากอย่างผิดกฎหมายตามที่สํานักงานสลากกินแบ่งรัฐบาลได้แจ้งความดําเนินคดีต่อสํานักงานตํารวจแห่งชาติ จํานวน 15 แฟลตฟอร์ม ซึ่งศาลมีคําสั่งปิดกั้นแล้ว 12 แพลตฟอร์ม ส่วนที่เหลืออีก 3 แพลตฟอร์มอยู่ระหว่างดําเนินการในชั้นศาล
นายเวทางค์ กล่าวเพิ่มเติมว่า ทางกระทรวงดิจิทัลฯ ได้ดําเนินการปิดกั้นแพลตฟอร์มสลากออนไลน์ที่จําหน่ายสลากเกินราคาอย่างต่อเนื่อง โดยได้ดําเนินการมาแล้ว 15 แพลตฟอร์ม และ หากกระทรวงฯ ได้รับเรื่องพร้อมหลักฐานจากสํานักงานสลากกินแบ่งรัฐบาล และสํานักงานตํารวจแห่งชาติ กระทรวงฯ จะเร่งดําเนินการตามขั้นตอนกฎหมายต่อไป
__________________
รัฐบาลไทย-ข่าวทำเนียบรัฐบาล-แรงงาน เฮ ครม.เคาะอัตราค่าจ้างตามมาตรฐานฝีมือ เพิ่ม 17 สาขา หนุนแรงงานฝีมือรับค่าจ้างอย่างเป็นธรรม
วันอังคารที่ 31 มกราคม 2566
แรงงาน เฮ ครม.เคาะอัตราค่าจ้างตามมาตรฐานฝีมือ เพิ่ม 17 สาขา หนุนแรงงานฝีมือรับค่าจ้างอย่างเป็นธรรม
ครม. เห็นชอบอัตราค่าจ้างตามมาตรฐานฝีมือ เพิ่มเติม 17 สาขา แรงงานรับค่าจ้างอย่างเป็นธรรมตามฝีมือ สปก. ได้ลูกจ้างคุณภาพ
รัฐบาลไทย-ข่าวทำเนียบรัฐบาล-​ครม.อนุมัติเวนคืนที่ดินแขวงบางบอนใต้ กทม. ขยายถนน 4 เลน สายซอยเอกชัย 101 เพิ่มความคล่องตัวการจราจรฝั่งธนบุรีใต้
วันอังคารที่ 31 มกราคม 2566
31/01/2566
​ครม.อนุมัติเวนคืนที่ดินแขวงบางบอนใต้ กทม. ขยายถนน 4 เลน สายซอยเอกชัย 101 เพิ่มความคล่องตัวการจราจรฝั่งธนบุรีใต้
​ครม.อนุมัติเวนคืนที่ดินแขวงบางบอนใต้ กทม. ขยายถนน 4 เลน สายซอยเอกชัย 101 เพิ่มความคล่องตัวการจราจรฝั่งธนบุรีใต้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 31 มกราคม 2566 ว่า ครม.อนุมัติร่างพระราชกฤษฎีกากําหนดเขตที่ดินที่จะเวนคืน ในท้องที่แขวงบางบอนใต้ เขตบางบอน กรุงเทพมหานคร พ.ศ. .... สําหรับการก่อสร้างและขยายทางหลวงท้องถิ่น สายซอยเอกชัย 101 เพื่ออํานวยความสะดวกการจราจรแก่ประชาชนในพื้นที่บริเวณฝั่งธนบุรีใต้ และการเดินทางเข้า - ออก สวนสาธารณะเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 7 รอบ ร่างพระราชกฤษฎีกาฉบับนี้ มีสาระสําคัญเป็นการกําาหนดเขตที่ดินที่จะเวนคืน ในท้องที่แขวงบางบอนใต้ เขตบางบอน กรุงเทพมหานคร เพื่อก่อสร้างและขยายทางหลวงท้องถิ่น สายซอยเอกชัย 101 มีกําหนดใช้บังคับ 3 ปี โดยให้เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 120 วัน นับแต่วันที่พระราชกฤษฎีกานี้ใช้บังคับ
โครงการก่อสร้างและขยายทางหลวงท้องถิ่น สายซอยเอกชัย 101 เป็นหนึ่งในโครงการเพื่อส่งเสริมให้กรุงเทพมหานครเป็น “มหานครสีเขียว” ตั้งอยู่ในพื้นที่แขวงบางบอนใต้ เขตบางบอน ระหว่างซอยเอกชัย 101 กับถนนพระรามที่ 2 ซอย 82 ริมคลองบางบอน มีพื้นที่ขนาด 100 ไร่ จุดเริ่มต้นโครงการอยู่บริเวณปากซอยเอกชัย 101 ระยะทางยาวประมาณ 470 เมตร โดยจะดําเนินการขยายเป็นถนนคอนกรีตเสริมเหล็กเขตทาง กว้าง 20 เมตร ขนาด 4 ช่องจราจร ทิศทางละ 2 ช่องจราจร (จากเดิมที่เป็นถนนลาดยาง กว้างประมาณ 5 เมตร ขนาด 2 ช่องทางจราจร 2 ทิศทาง )พร้อมท่อระบายน้ํา บ่อพัก ทางเท้าทั้งสองฝั่ง ไฟฟ้าแสงสว่าง ป้ายเครื่องหมายจราจร และสิ่งอํานวยความสะดวกอื่น ๆ นอกจากนี้ จะมีการปรับปรุงสะพานข้ามคลองบางบอน ซึ่งอยู่ติดสวนสาธารณะเฉลิมพระเกียรติฯ โดยปรับปรุงเป็นสะพานคอนกรีตเสริมเหล็กกว้างประมาณ 16 เมตร ระยะทางยาวประมาณ 75 เมตร เพื่อให้ประชาชนสามารถนํารถยนต์ข้ามคลองไปสวนสาธารณะเฉลิมพระเกียรติฯ ได้สะดวกยิ่งขึ้นและเป็นจุดสิ้นสุดของโครงการ
นางสาวรัชดา กล่าวด้วยว่า กรุงเทพมหานครมีแผนการจัดการกรรมสิทธิ์และการเบิกจ่ายค่าทดแทน โดยประมาณการจัดการค่ากรรมสิทธิ์จํานวน 14.28 ล้านบาท ซึ่งจะใช้จ่ายจากงบประมาณของกรุงเทพมหานคร
รัฐบาลไทย-ข่าวทำเนียบรัฐบาล-ธ.ก.ส. แจ้งปรับเงื่อนไขผลิตภัณฑ์เงินฝากออมทรัพย์ทวีโชค
วันอังคารที่ 31 มกราคม 2566
31/01/2566
ธ.ก.ส. แจ้งปรับเงื่อนไขผลิตภัณฑ์เงินฝากออมทรัพย์ทวีโชค
ธ.ก.ส. จะดําเนินการปรับปรุงเงื่อนไขผลิตภัณฑ์เงินฝากออมทรัพย์ทวีโชค จากเดิมที่ผู้ฝากจะได้รับดอกเบี้ยเงินฝากและสิทธิ์การจับรางวัลลุ้นโชค ปรับเป็นการให้ดอกเบี้ยเงินฝากตามประกาศอัตราดอกเบี้ยของธนาคาร ในรูปแบบขั้นบันได ตามระดับเงินฝากคงเหลือสิ้นวัน
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. จะดําเนินการปรับปรุงเงื่อนไขผลิตภัณฑ์เงินฝากออมทรัพย์ทวีโชค เพื่อให้การดําเนินงานของผลิตภัณฑ์เป็นไปตามหลักเกณฑ์ของธนาคารแห่งประเทศไทย (ธปท.) ตามประกาศที่ สกส2. 7/2565 ลงวันที่ 3 มีนาคม 2565 โดยจากเดิมที่ผู้ฝากจะได้รับดอกเบี้ยเงินฝากและสิทธิ์การจับรางวัลลุ้นโชค ปรับเป็นการให้ดอกเบี้ยเงินฝากตามประกาศอัตราดอกเบี้ยของธนาคาร ในรูปแบบขั้นบันได ตามระดับเงินฝากคงเหลือสิ้นวัน
ธนาคารจะดําเนินการปรับเงื่อนไขบัญชีอัตโนมัติในวันที่ 1 กรกฎาคม 2566 ซึ่งผู้ฝากสามารถใช้สมุดบัญชีเงินฝากเล่มเดิมในการทําธุรกรรมทางการเงินได้เช่นเดิม โดย ธ.ก.ส. จะยังคงดําเนินการจับรางวัลเงินฝากออมทรัพย์ทวีโชคในรอบเดือนกุมภาพันธ์ 2566 และสิงหาคม 2566 เป็นรอบสุดท้าย
ทั้งนี้ สามารถดูรายละเอียดเพิ่มเติมได้ที่เว็บไซต์ www.baac.or.th หรือสอบถามข้อมูลได้ที่ ธ.ก.ส. ทุกสาขา ทั่วประเทศและ Call center 02 555 0555
รัฐบาลไทย-ข่าวทำเนียบรัฐบาล-นายกฯ ตรวจเยี่ยมโครงการพัฒนาบางมูลนากเมืองน่าอยู่ ณ ตลาดฟื้นอดีตบางมูลนาก มรดกของ จ.พิจิตร ที่ทุกภาคส่วนร่วมกันพัฒนา ขับเคลื่อนเศรษฐกิจควบคู่มิติการท่องเที่ยววิถีชุมชนท้องถิ่น
วันจันทร์ที่ 30 มกราคม 2566
30/01/2566
นายกฯ ตรวจเยี่ยมโครงการพัฒนาบางมูลนากเมืองน่าอยู่ ณ ตลาดฟื้นอดีตบางมูลนาก มรดกของ จ.พิจิตร ที่ทุกภาคส่วนร่วมกันพัฒนา ขับเคลื่อนเศรษฐกิจควบคู่มิติการท่องเที่ยววิถีชุมชนท้องถิ่น
นายกฯ ตรวจเยี่ยมโครงการพัฒนาบางมูลนากเมืองน่าอยู่ ณ ตลาดฟื้นอดีตบางมูลนาก มรดกของ จ.พิจิตร ที่ทุกภาคส่วนร่วมกันพัฒนา ขับเคลื่อนเศรษฐกิจควบคู่มิติการท่องเที่ยววิถีชุมชนท้องถิ่น สร้างอาชีพรายได้ยั่งยืน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (30 มกราคม 2566) เวลา 18.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจเยี่ยมโครงการพัฒนาบางมูลนากเมืองน่าอยู่ ณ ตลาดฟื้นอดีตบางมูลนาก ซึ่งเป็นมรดกของจังหวัดพิจิตร ที่มีการรวมตัวของชุมชนในการรื้อฟื้นย่านการค้าตลาดบางมูลนาก “ตลาดฟื้นอดีต อําเภอบางมูลนาก” ภายใต้ “โครงการบางมูลนากเมืองน่าอยู่” โดยความร่วมมือจากหลายภาคส่วน ทั้งภาครัฐ องค์กรปกครองส่วนท้องถิ่น ภาควิชาการ ภาคเอกชน ชุมชนและภาคประชาชนบางมูลนาก เพื่อพัฒนาตลาดฟื้นอดีตบางมูลนากให้เป็นแหล่งเรียนรู้ แหล่งท่องเที่ยว รวมถึงความทรงจําร่วมของชาวบางมูลนาก ตามคํานิยมขององคมนตรี นพ.เกษม วัฒนชัย ที่ว่า “ประวัติศาสตร์คือบทย่อของอดีต ตลาดบางมูลนากเคยรุ่งเรือง ลูกหลานต้องช่วยกันฟื้น” ซึ่งเป็นบรรยากาศของบ้านไม้เก่า ร้านค้าเก่า ของชาวบ้านที่ค้าขาย และอยู่อาศัยกันมานานหลายสิบปี ตลอดสองเส้นทางเต็มไปด้วยรูปภาพ และเรื่องราวของวันวาน มุมให้ถ่ายรูป Street art รวมทั้งมีนิทรรศการความทรงจําของชาวบางมูลนาก ครั้นเมื่อพระบาทสมเด็จพระจุลจอมเกล้าเจ้าอยู่หัว รัชกาลที่ 5 เสด็จขึ้นที่ท่าน้ําบางมูลนาก อีกด้วย
โอกาสนี้ นายกรัฐมนตรีได้เดินเยี่ยมชมพิพิธภัณฑ์ชาวบางมูลนากและตลาดโบราณ โดยในระหว่างทาง นายกรัฐมนตรีได้ทักทายประชาชนที่มารอให้การต้อนรับอย่างอบอุ่น จากนั้นนายกรัฐมนตรีเดินทางไปยังมูลนิธิแก้วคุ้มครองโดยมีคณะเชิดสิงโตให้การต้อนรับ พร้อมสักการะองค์เจ้าพ่อแก้ว เพื่อความเป็นสิริมงคล ซึ่งเป็นสถานที่ศักดิ์สิทธิ์และศูนย์รวมใจของชาวอําเภอบางมูลนาก โดยปัจจุบันตลาดฟื้นอดีตบางมูลนากถูกรื้อฟื้นขึ้นมาใหม่ ให้เป็นพิพิธภัณฑ์ที่มีชีวิต รวมทั้งการบูรณะศาลเก่าเจ้าพ่อแก้ว โดยมูลนิธิแก้วคุ้มครอง ซึ่งความยั่งยืนของตลาดฟื้นอดีตบางมูลนาก สะท้อนให้เห็นถึงความสําคัญของอําเภอบางมูลนาก ในมิติด้านเศรษฐกิจและมิติด้านการท่องเที่ยว ที่ขับเคลื่อนโดยความร่วมแรงร่วมใจของทุกภาคส่วน โดยเฉพาะชาวชุมชนในท้องถิ่น ก่อให้เกิดการพัฒนา สร้างอาชีพและรายได้อย่างมั่นคงและยั่งยืน
รัฐบาลไทย-ข่าวทำเนียบรัฐบาล-เกษตรฯ จับมือ อว. คิกออฟ“โครงการ Agri-Map” ต่อยอดการใช้ประโยชน์ข้อมูลด้านเกษตร
วันอังคารที่ 31 มกราคม 2566
เกษตรฯ จับมือ อว. คิกออฟ“โครงการ Agri-Map” ต่อยอดการใช้ประโยชน์ข้อมูลด้านเกษตร
เกษตรฯ จับมือ อว. คิกออฟ“โครงการ Agri-Map” ต่อยอดการใช้ประโยชน์ข้อมูลด้านเกษตร หนุนขับเคลื่อนเศรษฐกิจอย่างยั่งยืน
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังร่วมพิธีลงนามบันทึกข้อตกลงความร่วมมือทางวิชาการ โครงการแผนที่เกษตรเพื่อการบริหารจัดการเชิงรุก (Agricultural Map for Adaptive Management : Agri-Map) ระหว่างกระทรวงเกษตรและสหกรณ์ กับกระทรวงการอุดมศึกษา วิทยาศาสตร์ วิจัย และนวัตกรรม โดยมี ศ.ดร.นพ.สิริฤกษ์
ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมลงนาม พร้อมด้วยนายปราโมทย์ยาใจ อธิบดีกรมพัฒนาที่ดิน ศาสตราจารย์ชูกิจ ลิมปิจํานงค์ ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ นางสาว
ภัทราภรณ์ โสเจยยะ รองอธิบดีกรมพัฒนาที่ดิน นายชัย วุฒิวิวัฒน์ชัย ผู้อํานวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ สํานักงานพัฒนาวิทยาศาสตร์และเทคโนโลยีแห่งชาติ ร่วมเป็นสักขีพยาน ณ ห้องประชุม 115 กระทรวงเกษตรและสหกรณ์ ว่า กระทรวงเกษตรและสหกรณ์มีนโยบายในการขับเคลื่อนงานภายใต้ 5 ยุทธศาสตร์ 15 แนวทางนโยบายหลัก ปรับตามสถานการณ์และปรับเปลี่ยนเป็นการทํางานเชิงรุกในการพัฒนาภาคการเกษตรอย่างเป็นระบบ ซึ่ง Agri-Map ถือเป็นเครื่องมือที่สามารถนํามาใช้ในการขับเคลื่อนงานดังกล่าว ให้เกิดความสะดวก รวดเร็ว มีประสิทธิภาพ สอดคล้องตามสภาพพื้นที่และสถานการณ์ในปัจจุบัน
ด้านนายปราโมทย์ ยาใจ อธิบดีกรมพัฒนาที่ดิน กล่าวเพิ่มเติมว่า “กระทรวงเกษตรและสหกรณ์ มีนโยบายจัดทําแผนที่สําหรับบริหารจัดการภาคการเกษตรของประเทศไทยให้มีประสิทธิภาพและครอบคลุมทุกพื้นที่ โดยบูรณาการข้อมูลพื้นฐานด้านการเกษตรและการพาณิชย์ สําหรับวิเคราะห์การจัดการสินค้าเกษตร ตามความต้องการของผู้ผลิตและผู้บริโภคและความเหมาะสมของการใช้ที่ดิน โดยที่ผ่านมาได้รับความร่วมมือจากสํานักงานพัฒนาวิทยาศาสตร์และเทคโนโลยี โดยศูนย์เทคโนโลยีอิเล็กทรอนิกส์ และคอมพิวเตอร์แห่งชาติ (NECTEC) ทําให้ Agri-Map ถูกพัฒนาเป็นเครื่องมือสําคัญที่ใช้บริหารจัดการภาคการเกษตรได้อย่างมีประสิทธิภาพ ทันสมัย สะดวก และติดตามความเปลี่ยนแปลงได้ตลอดเวลา สามารถใช้ได้บนแพลตฟอร์มคอมพิวเตอร์ Agri-Map Online และบนแพลตฟอร์มมือถือ Agri-Map Mobile เพื่อใช้เป็นเครื่องมือในการขับเคลื่อนนโยบายด้านการเกษตร และวางแผนการบริหารจัดการภาคเกษตรภายใต้โครงการสําคัญต่างๆ โดยมุ่งหวังให้เกษตรกรและผู้สนใจสามารถใช้งานได้อย่างสะดวกและรวดเร็ว”
สําหรับความร่วมมือที่เกิดขึ้นครั้งนี้ กระทรวงเกษตรฯ โดยกรมพัฒนาที่ดิน ได้สนับสนุนปรับปรุงข้อมูลพื้นที่เพาะปลูกของพืชเศรษฐกิจ 13 ชนิดพืช ตามรอบการสํารวจของกรมฯ และเพิ่มข้อมูลพืชเศรษฐกิจทางเลือกในการเพาะปลูกให้แก่เกษตรกรอีก 5 ชนิด ได้แก่ มะม่วง กล้วย ลองกอง โกโก้ และส้มโอส่วนเนคเทค สวทช. ยังสนับสนุนการนํางานวิจัยการวิเคราะห์ภาพถ่ายดาวเทียมซึ่งเป็นส่วนหนึ่งของการพัฒนาโมเดลการทํานายพื้นที่เพาะปลูกพืชมาใช้ เพื่อช่วยลดภาระงานสํารวจพื้นที่ของทางกรมพัฒนาที่ดิน ปัจจุบัน ระบบ Agri-Map ได้เปิดให้ใช้งานได้ทั้งแบบออนไลน์ผ่านระบบเครือข่ายทางคอมพิวเตอร์ (Agri-Map Online) และแบบแอปพลิเคชันผ่านระบบโทรศัพท์เคลื่อนที่ (Agri-Map Mobile) ซึ่งยังคงต้องมีการพัฒนาปรับปรุงข้อมูลให้ทันสมัยและดูแลรักษาระบบให้ใช้งานได้อย่างต่อเนื่องต่อไป.
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เข้าร่วมงานแถลงข่าว ประกาศให้มีเลือกตั้งสมาชิกสภาเกษตรกรจังหวัด ประเภทผู้แทนเกษตรกร และการเลือกสมาชิกสภาเกษตรกรแห่งชาติ
วันอังคารที่ 31 มกราคม 2566
รองปลัดกระทรวงเกษตรและสหกรณ์ เข้าร่วมงานแถลงข่าว ประกาศให้มีเลือกตั้งสมาชิกสภาเกษตรกรจังหวัด ประเภทผู้แทนเกษตรกร และการเลือกสมาชิกสภาเกษตรกรแห่งชาติ
รองปลัดกระทรวงเกษตรและสหกรณ์ เข้าร่วมงานแถลงข่าว ประกาศให้มีเลือกตั้งสมาชิกสภาเกษตรกรจังหวัด ประเภทผู้แทนเกษตรกร และการเลือกสมาชิกสภาเกษตรกรแห่งชาติ
นายสุรเดช สมิเปรม รองปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์ เข้าร่วมงานแถลงข่าว "ประกาศให้มีการเลือกตั้งสมาชิกสภาเกษตรกรจังหวัด ประเภทผู้แทนเกษตรกร และการเลือกสมาชิกสภาเกษตรกรแห่งชาติ" และร่วมกล่าวถึงการเลือกตั้งที่จะจัดขึ้นในวันอาทิตย์ที่ 19 มีนาคม 2566 ซึ่งเป็นวันลงคะแนนเลือกตั้งพร้อมกันทั่วประเทศ ว่ากระทรวงเกษตรฯ พร้อมให้การสนับสนุนในส่วนที่เกี่ยวข้อง เพื่อให้การเลือกตั้งสามารถขับเคลื่อนไปได้ด้วยความเรียบร้อย
สําหรับการจัดงานครั้งนี้เพื่อรณรงค์และประชาสัมพันธ์ให้ผู้มีสิทธิเลือกตั้งทราบกําหนดวันเลือกตั้ง หน่วยเลือกตั้ง ที่เลือกตั้ง ตลอดจนเรื่องอื่นที่เป็นประโยชน์ให้ผู้มีสิทธิเลือกตั้งทราบโดยทั่วกัน เพื่อให้การเลือกตั้งเป็นไปด้วยความเรียบร้อย บริสุทธิ์ ยุติธรรม ถูกต้องตามระเบียบสภาเกษตรกรแห่งชาติ ณ ห้องประชุมชั้น 2 โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ
รัฐบาลไทย-ข่าวทำเนียบรัฐบาล-ครม.อนุมัติกำหนด “ทรายธรรมชาติทุกชนิด” เป็นสินค้าห้ามส่งออก สงวนไว้ใช้อุตสาหกรรมในประเทศ
วันอังคารที่ 31 มกราคม 2566
31/01/2566
ครม.อนุมัติกําหนด “ทรายธรรมชาติทุกชนิด” เป็นสินค้าห้ามส่งออก สงวนไว้ใช้อุตสาหกรรมในประเทศ
ครม.อนุมัติกําหนด “ทรายธรรมชาติทุกชนิด” เป็นสินค้าห้ามส่งออก สงวนไว้ใช้อุตสาหกรรมในประเทศ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 31 มกราคม 2566 ว่า ครม.อนุมัติร่างประกาศกระทรวงพาณิชย์ เรื่อง กําหนดให้ทรายเป็นสินค้าที่ต้องห้ามในการส่งออกไปนอกราชอาณาจักร พ.ศ. .... ตามที่กระทรวงพาณิชย์เสนอ เพื่อเป็นการสงวนทรายซึ่งเป็นทรัพยากรธรรมชาติที่สําคัญไว้ใช้กับอุตสาหกรรมในประเทศ
ร่างประกาศกระทรวงพาณิชย์ฉบับนี้ มีสาระสําคัญเป็นการปรับปรุงมาตรการควบคุมการส่งออกทรายและยกเลิกมาตรการควบคุมการส่งออกแร่ที่มีทรายเป็นส่วนประกอบ โดยปรับปรุง ดังนี้
1.กําหนดให้ทรายตามพิกัดศุลกากรประเภท 25.05 เป็นทรายธรรมชาติทุกชนิด จะแต่งสีหรือไม่ก็ตาม ยกเว้นทรายที่มีโลหะปน ให้เป็นสินค้าห้ามส่งออก โดยไม่ได้กําหนดค่าซิลิกาออกไซต์ไว้ (จากเดิมที่กําหนดให้ทรายธรรมชาติทุกชนิดที่มีซิลิกาออกไซต์เกินกว่าร้อยละ 75 เป็นสินค้าห้ามส่งออก) ได้แก่ 1.1 ทรายซิลิกา และทรายควอร์ตซ์ โดยทรายซิลิกา เป็นทรายที่ใช้ในอุตสาหกรรมส่วนใหญ่ และพบมากบริเวณหาดทราย ชายทะเล ใช้สําหรับในงานอุตสาหกรรมแก้ว กระจก เซรามิก ส่วนทรายควอร์ตซ์ เป็นทรายซิลิกาที่มีคุณภาพสูง ทนความร้อนได้สูง มีความแข็งแรงใช้ในงานอุตสาหกรรมทนไฟ กรองน้ํา ทําพื้นทนแรงกระแทกได้ดี ใช้ผสมกับเรซิ่น-อีพ็อกซี่ เพื่อเสริมความแข็งแรง และ 1.2 ทรายอื่น ๆ
2.ยกเว้นการส่งออกทรายในกรณี ดังนี้ 2.1กรณีส่งออกเป็นตัวอย่าง หรือศึกษาวิจัย หรือกรณีนําติดตัวออกไป เพื่อใช้เฉพาะตัวในปริมาณไม่เกิน 2 กิโลกรัม หรือ 2.2กรณีที่ยานพาหนะนําออกไปเพื่อใช้ในยานพาหนะนั้น ๆ ให้ปริมาณเป็นไป ตามพันธกรณีระหว่างประเทศที่เกี่ยวข้อง อาทิ เอาไว้ถ่วงสมดุลเรือ และการป้องกันอัคคีภัยในเรือ ตามอนุสัญญาระหว่างประเทศว่าด้วยความปลอดภัยแห่งชีวิตในทะเล ค.ศ.1974
รัฐบาลไทย-ข่าวทำเนียบรัฐบาล-สธ. รับมอบอุปกรณ์เคลื่อนย้ายผู้ป่วย (Spinal Board) 14,000 ชิ้น สนับสนุนหน่วยปฏิบัติการในระบบการแพทย์ฉุกเฉินทั่วประเทศ
วันอังคารที่ 31 มกราคม 2566
สธ. รับมอบอุปกรณ์เคลื่อนย้ายผู้ป่วย (Spinal Board) 14,000 ชิ้น สนับสนุนหน่วยปฏิบัติการในระบบการแพทย์ฉุกเฉินทั่วประเทศ
ปลัดกระทรวงสาธารณสุข รับมอบอุปกรณ์เคลื่อนย้ายผู้ป่วย (Spinal board) จํานวน 14,000 ชิ้น มูลค่ากว่า 40 ล้านบาท เพื่อสนับสนุนหน่วยปฏิบัติการในระบบการแพทย์ฉุกเฉินทั่วประเทศ ช่วยเหลือประชาชนเมื่อเกิดอาการเจ็บป่วยฉุกเฉินและต้องมีการเคลื่อนย้าย
ปลัดกระทรวงสาธารณสุข รับมอบอุปกรณ์เคลื่อนย้ายผู้ป่วย (Spinal board)จํานวน 14,000 ชิ้น มูลค่ากว่า 40 ล้านบาท เพื่อสนับสนุนหน่วยปฏิบัติการในระบบการแพทย์ฉุกเฉินทั่วประเทศ ช่วยเหลือประชาชนเมื่อเกิดอาการเจ็บป่วยฉุกเฉินและต้องมีการเคลื่อนย้าย
วันนี้ (31 มกราคม 2566) ที่สํานักงานปลัดกระทรวงสาธารณสุข จ.นนทบุรี นายแพทย์โอภาส การย์กวินพงศ์ปลัดกระทรวงสาธารณสุข พร้อมด้วย นายแพทย์พรเทพ ศิริวนารังสรรค์ ประธานกรรมการมูลนิธิการแพทย์ฉุกเฉินแห่งชาติในพระราชูปถัมภ์ นายแพทย์สมควร หาญพัฒนชัยกูร เลขาธิการมูลนิธิการแพทย์ฉุกเฉินแห่งชาติ ในพระราชูปถัมภ์ และคณะผู้บริหาร ร่วมพิธีรับมอบอุปกรณ์เคลื่อนย้ายผู้ป่วย (Spinal board)จากThe church of Jesus Christ of Latter-day Saints, Living Waters Phuket Foundationและมูลนิธิเซ็นต์โยเซฟ จํานวน 14,000 ชิ้น มูลค่ารวมกว่า 40 ล้านบาท เพื่อมอบให้กับมูลนิธิการแพทย์ฉุกเฉินแห่งชาติ ในพระราชูปถัมภ์ และกระทรวงสาธารณสุข สนับสนุนภารกิจหน่วยปฏิบัติการในระบบการแพทย์ฉุกเฉินทั่วประเทศ
นายแพทย์โอภาส กล่าวว่า การบริจาคครั้งนี้ได้รับทราบว่า เงินที่ใช้ในการจัดซื้ออุปกรณ์Spinal Boardนั้น มาจากความตั้งใจของสมาชิกศาสนจักรฯ ที่มีการอดอาหารทุกวันศุกร์ และนําเงินส่วนที่ต้องใช้ซื้ออาหารมาบริจาคเพื่อช่วยเหลือสังคม ซึ่งถือว่าเป็นการแบ่งปันช่วยเหลือที่น่าชื่นชม เพราะเป็นการช่วยผู้ป่วยที่ประสบอุบัติเหตุหรือเจ็บป่วยฉุกเฉินให้รอดชีวิตและพ้นจากความพิการ ต้องขอขอบคุณทุกมูลนิธิฯ ที่ช่วยสนับสนุนการดําเนินงานของกระทรวงสาธารณสุข โดยเฉพาะหน่วยปฏิบัติการในระบบการแพทย์ฉุกเฉินทั่วประเทศ ซึ่งจําเป็นต้องใช้อุปกรณ์สําหรับช่วยเหลือประชาชนเมื่อเกิดอาการเจ็บป่วยฉุกเฉิน ทั้งนี้ อุปกรณ์เคลื่อนย้ายผู้ป่วยถือเป็นอุปกรณ์ทางการแพทย์พื้นฐานที่ต้องใช้งานเป็นประจํากระทรวงสาธารณสุขจะเร่งส่งมอบให้กับหน่วยปฏิบัติการที่เกี่ยวข้องทั่วประเทศ ตามเจตนารมณ์ของผู้บริจาคเพื่อนําไปใช้ให้เกิดประโยชน์สูงสุดต่อประชาชนต่อไป
****************************** 31 มกราคม 2566
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับโครงข่ายคมนาคม ในพื้นที่ภาคใต้ ตามนโยบายของรัฐมนตรีว่าการกระทรวงคมนาคม
วันอังคารที่ 31 มกราคม 2566
กรมทางหลวงชนบท ยกระดับโครงข่ายคมนาคม ในพื้นที่ภาคใต้ ตามนโยบายของรัฐมนตรีว่าการกระทรวงคมนาคม
ปรับปรุงถนนสาย สฎ.3033 จังหวัดสุราษฎร์ธานี คืบหน้ากว่า 87% คาดแล้วเสร็จภายในเดือนกุมภาพันธ์ 2566
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสุราษฎร์ธานี ดําเนินโครงการปรับปรุงถนนทางหลวงชนบทสาย สฎ.3033 แยก ทล.401 - บ้านควนกลิ้ง อําเภอเคียนซา พุนพิน และคีรีรัฐนิคม จังหวัดสุราษฎร์ธานี โดยถนนสายดังกล่าวมีระยะทางตลอดสาย 29.4 กิโลเมตร เป็นเส้นทางคมนาคมขนส่งสินค้าทางการเกษตร เช่น ยางพารา ปาล์มน้ํามัน และเป็นเส้นทางลัดจากอําเภอคีรีรัฐนิคมไปอําเภอเคียนชา และแหล่งท่องเที่ยวในจังหวัด ทช. จึงได้ทําการเสริมผิวลาดยางแอสฟัลต์ติกคอนกรีต ขนาด 2 ช่องจราจร กว้าง 6 เมตร ไหล่ทางกว้าง 1 เมตร พร้อมก่อสร้างทางระบายน้ํา ความยาว 2.050 กิโลเมตร ติดตั้งเครื่องหมายจราจรและอุปกรณ์อํานวยความปลอดภัย ในช่วง กม. ที่ 22+700 - 25+600 รวมระยะทาง 2.9 กิโลเมตร ใช้งบประมาณในการก่อสร้าง 10.98 ล้านบาท
ทั้งนี้ เมื่อการก่อสร้างแล้วเสร็จจะช่วยยกระดับโครงข่ายคมนาคมให้ประชาชนสามารถขนส่งผลผลิตทางการเกษตรได้อย่างสะดวก รวดเร็ว และปลอดภัยมากยิ่งขึ้น ตลอดจนเพิ่มประสิทธิภาพการระบายน้ํา ป้องกันน้ําท่วมขังผิวการจราจรในช่วงฤดูฝน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยปัจจุบันได้ดําเนินการไปแล้วกว่า 87% ขณะนี้อยู่ระหว่างดําเนินการติดตั้งป้ายและตีเส้นจราจร คาดว่าจะก่อสร้างแล้วเสร็จภายใน
รัฐบาลไทย-ข่าวทำเนียบรัฐบาล-ครม.  อนุมัติปรับปรุงโครงการ ฯ ใช้จ่ายจากเงินกู้ ตาม พ.ร.ก.กู้เงินฯ เพิ่มเติม พ.ศ.  2564
วันอังคารที่ 31 มกราคม 2566
31/01/2566
ครม.  อนุมัติปรับปรุงโครงการ ฯ ใช้จ่ายจากเงินกู้ ตาม พ.ร.ก.กู้เงินฯ เพิ่มเติม พ.ศ.  2564
ครม.  อนุมัติปรับปรุงโครงการ ฯ ใช้จ่ายจากเงินกู้ ตาม พ.ร.ก.กู้เงินฯ เพิ่มเติม พ.ศ.  2564
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (31 มกราคม 2566) อนุมัติเปลี่ยนแปลงรายละเอียดโครงการที่ได้รับอนุมัติให้ ใช้จ่ายจากเงินกู้ตาม พ.ร.ก.กู้เงินฯ เพิ่มเติม พ.ศ. 2564 (วงเงิน 500,000 ล้านบาท) จํานวน 4 โครงการ ดังนี้
1. โครงการจัดหายารักษาผู้ป่วยโรคติดเชื้อไวรัสโคโรนา 2019 และวัสดุอุปกรณ์ทางการแพทย์สําหรับเตรียมความพร้อมในการรับมือและป้องกันโรคติดเชื้อไวรัสโคโรนา 2019 ของหน่วยบริการสุขภาพ โดยสํานักงานปลัดกระทรวงสาธารณสุข กระทรวงสาธารณสุข ระยะเวลาดําเนินโครงการ ฯ ถึงธันวาคม 2565 กรอบวงเงิน 3,995.27 ล้านบาท ซึ่ง สธ. ได้ ดําเนินการซื้อยาภายใต้โครงการดังกล่าวครบถ้วนแล้วและยัง มีกรอบเงินกู้เหลือจ่ายประมาณ 766.79 ล้านบาท จึงให้ปรับแผนเพื่อจัดซื้อยาไวรัสเพิ่มเติมจากวงเงินกู้เหลือจ่าย ได้แก่ ยา Favipiravir/Molnupiravir จํานวน 30 ล้านเม็ด ยา Remdesivir จํานวน 300,000 vial โดยมุ่งเน้นการซื้อยา Molnupiravir เป็นหลัก และให้ขยายระยะเวลาโครงการ เป็นสิ้นสุด มีนาคม 2566
2. โครงการจัดหาวัคซีนป้องกันโรคติดเชื้อไวรัสโคโรนา 2019 (COVID – 19) สําหรับบริการประชากรไทย จานวน 60 ล้านโดส (AstraZeneca) ปี 2565 ของกรมควบคุมโรค กรอบวงเงิน 18,639.11 ล้านบาท สิ้นสุดเดือนธันวาคม 2565 ทั้งนี้ ให้ขยายระยะเวลาเป็นสิ้นสุดเดือนกันยายน 2566 และให้กรมควบคุมโรคพิจารณาจัดหา วัคซีนในส่วนที่เหลือ กรณีวัคซีนรุ่นใหม่ที่สามารถรองรับการกลายพันธุ์ของเชื้อ รวมทั้งเร่งประชาสัมพันธ์ข้อเท็จจริงเกี่ยวกับข้อมูลในการฉีด เข็มกระตุ้นเพื่อสร้างการรับรู้/ความเข้าใจที่ถูกต้องต่อไป
3. โครงการพัฒนาศักยภาพหน่วยบริการสังกัด สป.สธ. เพื่อขยายการรองรับ การดูแลผู้ป่วย COVID - 19 ที่มีอาการจนถึงระยะวิกฤติ ระยะเวลาดําเนินการถึงธันวาคม 2565 ให้ขยายระยะเวลาโครงการ ฯ เป็นสิ้นสุด มิถุนายน 2566
4. โครงการวิจัยและพัฒนาวัคซีนโควิด - 19 (ChulaCov19 mRNA) ที่ผลิตเองในไทย เพื่อทําการทดสอบทางคลินิกระยะที่ 1-3 และการผลิต เพื่อดําเนินการขึ้นทะเบียนวัคซีนเพื่อใช้ในภาวะฉุกเฉิน ของจุฬาลงกรณ์ อว. ให้ปรับแก้ไขชื่อโครงการเป็น โครงการวิจัยและพัฒนาวัคซีนโควิด - 19 ChulaCov19 mRNA ที่ผลิตเองในไทย เพื่อทําการทดสอบ ทางคลินิก และการพัฒนาวัคซีนโควิด - 19 รุ่นสอง สําหรับสายพันธุ์ใหม่ให้สอดคล้องกับข้อเท็จจริง
รัฐบาลไทย-ข่าวทำเนียบรัฐบาล-​รองโฆษกรัฐบาลเผยข้าราชการ-ลูกจ้างที่เกษียณ 1 ต.ค. 66 ยื่นขอรับบำเหน็จบำนาญด้วยตนเองผ่านออนไลน์ได้ล่วงหน้า 8 เดือน เริ่มตั้งแต่ 1 ก.พ.นี้ เป็นต้นไป
วันอังคารที่ 31 มกราคม 2566
31/01/2566
​รองโฆษกรัฐบาลเผยข้าราชการ-ลูกจ้างที่เกษียณ 1 ต.ค. 66 ยื่นขอรับบําเหน็จบํานาญด้วยตนเองผ่านออนไลน์ได้ล่วงหน้า 8 เดือน เริ่มตั้งแต่ 1 ก.พ.นี้ เป็นต้นไป
​รองโฆษกรัฐบาลเผยข้าราชการ-ลูกจ้างที่เกษียณ 1 ต.ค. 66 ยื่นขอรับบําเหน็จบํานาญด้วยตนเองผ่านออนไลน์ได้ล่วงหน้า 8 เดือน เริ่มตั้งแต่ 1 ก.พ.นี้ เป็นต้นไป
วันที่ 31 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญกับการพัฒนาคุณภาพชีวติของประชาชน โดยเฉพาะการอํานวยความสะดวกให้ประชาชนเข้าถึงการบริการภาครัฐมากยิ่งขึ้นผ่านระบบรัฐบาลดิจิทัล เพื่อให้สอดคล้องกับริบทและก้าวทันเทคโนโลยีในปัจจุบัน ได้มีการยกระดับปรับเปลี่ยนการให้บริการผ่านระบบออนไลน์มากยิ่งขึ้นตามลําดับ
นางสาวรัชดา กล่าวว่า รัฐบาลโดยกรมบัญชีกลาง กระทรวงการคลัง ได้อํานวยความสะดวกให้กับข้าราชการและลูกจ้างประจําที่พ้นจากราชการเพราะเกษียณอายุในปีงบประมาณ พ.ศ. 2567 ในวันที่ 1 ตุลาคม 2566 สามารถยื่นคําขอรับบําเหน็จบํานาญล่วงหน้าผ่านออนไลน์ ก่อนวันครบเกษียณอายุได้ 8 เดือน เริ่มตั้งแต่วันที่ 1 กุมภาพันธ์ 2566 เป็นต้นไป โดยสามารถยื่นขอรับบําเหน็จบํานาญต่อส่วนราชการเจ้าสังกัดหรือยื่นขอรับบําเหน็จบํานาญด้วยตนเองทางระบบอิเล็กทรอนิกส์ (Pensions’ Electronic Filing) หรือ ระบบ e-Filing ผ่านเว็บไซต์กรมบัญชีกลาง หรือผ่านแอปพลิเคชั่น “Digital Pension” ได้ เพื่อให้ข้าราชการและลูกจ้างประจําที่เกษียณอายุได้รับบําเหน็จบํานาญและสิทธิสวัสดิการอย่างต่อเนื่อง
นอกจากนี้ เพื่อเป็นการอํานวยความสะดวกให้แก่ผู้รับบําเหน็จบํานาญและเงินอื่นในลักษณะเดียวกัน สามารถขอรับหนังสือรับรองการหักภาษี ณ ที่จ่ายได้แล้ววันนี้ ผ่าน 4 ช่องทาง คือ 1. แอปพลิเคชั่น“Digital Pension” ทั้งระบบ iOS และ Andriod 2. เว็บไซต์ https://dps.cgd.go.th/efiling-pension 3. ส่วนราชการผู้เบิก โดยให้ติดต่อส่วนราชการผู้เบิกเพื่อขอให้ส่งหนังสือฯ ตามที่อยู่ปัจจุบัน หรือไปรับได้ที่ส่วนราชการผู้เบิก และ 4. กรมบัญชีกลาง หรือสํานักงานคลังเขต/สํานักงานคลังจังหวัด ทั้งนี้ สอบถามรายละเอียดเพิ่มเติมได้ที่ กรมบัญชีกลาง โทร.02-270-6400 ในวัน เวลาราชการ
รัฐบาลไทย-ข่าวทำเนียบรัฐบาล-ปลัดกระทรวงยุติธรรม รับเรื่องร้องเรียนเพื่อขอรับความช่วยเหลือด้านความยุติธรรมจากประชาชนในพื้นที่จังหวัดภูเก็ต
วันอังคารที่ 31 มกราคม 2566
31/01/2566
ปลัดกระทรวงยุติธรรม รับเรื่องร้องเรียนเพื่อขอรับความช่วยเหลือด้านความยุติธรรมจากประชาชนในพื้นที่จังหวัดภูเก็ต
ปลัดกระทรวงยุติธรรม รับเรื่องร้องเรียนเพื่อขอรับความช่วยเหลือด้านความยุติธรรมจากประชาชนในพื้นที่จังหวัดภูเก็ต และยืนยันให้ประชาชนเชื่อมั่นว่ากระทรวงยุติธรรมจะดูแลความเป็นธรรมให้กับประชาชนทุกคนด้วยความเท่าเทียม
ในวันศุกร์ที่ ๒๗ มกราคม ๒๕๖๖ เวลา ๑๐.๐๐ น. ณ บริเวณชายหาดเลพัง ลายัน ตําบลเชิงทะเล อําเภอถลาง จังหวัดภูเก็ต นางพงษ์สวาท กายอรุณสุทธิ์ ปลัดกระทรวงยุติธรรม รับเรื่องร้องเรียนเพื่อขอรับความเป็นธรรมจากประชาชนในพื้นที่จังหวัดภูเก็ต ๒ กรณี ดังนี้
๑) กรณีผู้แทนชุมนุมสหกรณ์ชาวสวนปาล์มน้ํามันกระบี่​ จํากัด​ ยื่นหนังสือขอให้กรมสอบสวนคดีพิเศษตรวจสอบและทบทวนกรณีพนักงานสอบคดีพิเศษมีคําสั่งอายัดโรงงานผลิตน้ํามันปาล์มไว้เป็นของกลางในคดีพิเศษ และมอบคืนให้กลุ่มผู้ต้องหาครอบครองทรัพย์ของกลางที่ยึดอายัดไว้จากการทุจริตฉ้อโกงและยักยอกทรัพย์ในชุมนุมสหกรณ์ชาวสวนปาล์มน้ํามันกระบี่ จํากัด เก็บรักษาไว้ระหว่างการดําเนินคดี ซึ่งกรณีดังกล่าวมีเกษตรกรชาวสวนปาล์มได้รับความเดือดร้อน จํานวน ๕๐,๐๐๐ ราย เนื่องจากสมาชิกฯ สงสัยและไม่เข้าใจในขบวนการยึดทรัพย์โรงงานไว้เป็นของกลาง แล้วขณะนี้ผู้ต้องหาได้ขอครอบครองทําประโยชน์ และคณะพนักงานสอบสวนได้ส่งมอบโรงงานให้ผู้ต้องหาซึ่งเป็นผู้กระทําความผิดได้ครอบครองทําประโยชน์ เหตุใดไม่คืนให้ชุมนุมสหกรณ์ชาวสวนปาล์มน้ํามันกระบี่ จํากัด ซึ่งเป็นเจ้าของกรรมสิทธิ์เป็นผู้ดูแลรักษา จึงมีความประสงค์คัดค้านและให้พนักงานสอบสวนคดีพิเศษ ทบทวนการมอบคืนดังกล่าวให้เจ้าของกรรมสิทธิ์ที่ถูกต้องต่อไป
๒) กรณีนายมาโนช พันธ์ฉลาด นายกองค์การบริหารส่วนตําบลเชิงทะเล พร้อมด้วย นายวิชิต หวันหยี อิหม่ามฮัจยี มัสยิดมูการ์ร่มบ้านบางเทา ยื่นหนังสือขอให้กระทรวงยุติธรรมแก้ไขปัญหาความเดือดร้อนการคืนกรรมสิทธิ์ที่ดินให้กับประชาชน กรณีรัฐได้บังคับซื้อที่ดินจากประชาชนบ้านบางเทา หมู่ที่ ๒ หมู่ที่ ๓ และหมู่ที่ ๕ ตําบลเชิงทะเล อําเภอถลาง จังหวัดภูเก็ต เพื่อทําเหมืองแร่ โดยมีเงื่อนไขจะขายคืนให้กับประชาชนเมื่อเลิกกิจการ และที่ดินข้างต้นหน่วยงานราชการได้ขึ้นทะเบียนเป็นที่ราชพัสดุ อีกทั้งที่ประชุมคณะรัฐมนตรี เมื่อวันที่ ๒ พฤษภาคม ๒๕๔๓ ได้มีมติให้ขายคืนที่ดินดังกล่าวให้แก่ประชาชนแล้ว แต่ขณะนี้หน่วยงานที่เกี่ยวข้องยังไม่ถือปฏิบัติโอนกรรมสิทธิ์ขายคืนตามมติคณะรัฐมนตรีแต่อย่างใดและประชาชนได้เรียกร้องสิทธิกับหน่วยงานราชการเป็นเวลานานมาก
ทั้งนี้ ปลัดกระทรวงยุติธรรม ได้รับเรื่องความเดือดร้อนดังกล่าวของประชาชนในพื้นที่จังหวัดภูเก็ต พร้อมทั้งกล่าวให้ประชาชนเชื่อมั่นว่า ในนามของกระทรวงยุติธรรมในฐานะที่มีหน้าที่ดูแลความเป็นธรรมให้กับประชาชนทุกคน จะดําเนินการส่งเรื่องปัญหาความเดือดร้อนของประชาชนไปยังหน่วยงานที่เกี่ยวข้องและรับผิดชอบในเรื่องดังกล่าว เพื่อเร่งตรวจสอบข้อเท็จจริงและพร้อมจะให้ความเป็นธรรมกับทั้งสองฝ่าย เพื่ออํานวยความยุติธรรมและปกป้องรักษาไว้ซึ่งผลประโยชน์ให้กับประเทศและประชาชนตามกฎหมายและระเบียบที่เกี่ยวข้องต่อไป
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตร ฯ ห่วงคุณภาพชีวิตแรงงาน เล็งปรับค่าตอบแทนแรงงานที่มีทักษะฝีมือ ให้ได้รับความเป็นธรรมตามมาตรฐานฝีมือ
วันอังคารที่ 31 มกราคม 2566
31/01/2566
รองนายกรัฐมนตรี พลเอก ประวิตร ฯ ห่วงคุณภาพชีวิตแรงงาน เล็งปรับค่าตอบแทนแรงงานที่มีทักษะฝีมือ ให้ได้รับความเป็นธรรมตามมาตรฐานฝีมือ
รองนายกรัฐมนตรี พลเอก ประวิตร ฯ ห่วงคุณภาพชีวิตแรงงาน เล็งปรับค่าตอบแทนแรงงานที่มีทักษะฝีมือ ให้ได้รับความเป็นธรรมตามมาตรฐานฝีมือ
พลเอก คงชีพ ตันตระวาณิชย์ โฆษกประจํารองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี ได้แสดงความห่วงใย แรงงานฝีมือจํานวนมากที่มีทักษะ ควรได้รับค่าตอบแทนที่เป็นธรรมตามมาตรฐานฝีมือ จึงมอบหมายให้กระทรวงแรงงาน ไปทบทวน ปรับปรุง อัตราค่าจ้างขั้นต่ํา หรือค่าจ้างตามมาตรฐานฝีมือ 3 กลุ่มอาชีพ 17 สาขา โดยใช้มาตรฐานฝีมือแรงงานแห่งชาติ ตามกฎหมายว่าด้วยการส่งเสริมการพัฒนาฝีมือแรงงานเป็นเกณฑ์วัดทักษะ ฝีมือ ความรู้ ความสามารถ (Up Skill) และให้นําเสนอ ครม.ให้ความเห็นชอบในกลุ่มแรกขั้นต้นก่อน
พร้อมกันนี้ ได้มอบให้กระทรวงแรงงานไปศึกษาและพิจารณาเพิ่มคู่ขนานในอีก 112 สาขาอาชีพที่ยังตกค้างของลูกจ้าง ที่ผ่านการทดสอบมาตรฐานฝีมือแรงงานในแต่ละสาขา อาชีพ และแต่ละระดับ ว่าควรได้รับค่าจ้างที่เหมาะสมเป็นธรรม สอดคล้องกับทักษะฝีมือ ความรู้ ความสามารถ และการจ้างงานในตลาดแรงงาน หรือไม่ ก่อนนําเสนอ ครม.ต่อไป ทั้งนี้ เพื่อยกระดับคุณภาพชีวิตแรงงานฝีมือที่มีทักษะ ให้ได้รับค่าตอบแทนที่เป็นธรรมตามความสภาพความเป็นจริงของสังคมต่อไป
รัฐบาลไทย-ข่าวทำเนียบรัฐบาล-นายกฯ ยืนยันเดินหน้าทำงานตามปกติ ทำหน้าที่อย่างดีที่สุด ย้ำการใช้จ่ายงบประมาณต้องสุจริต โปร่งใส กำชับติดตามตรวจสอบ ดำเนินคดีตามกฎหมายกับผู้กระทำผิดกรณีเหตุการณ์นักท่องเที่ยว
วันอังคารที่ 31 มกราคม 2566
31/01/2566
นายกฯ ยืนยันเดินหน้าทํางานตามปกติ ทําหน้าที่อย่างดีที่สุด ย้ําการใช้จ่ายงบประมาณต้องสุจริต โปร่งใส กําชับติดตามตรวจสอบ ดําเนินคดีตามกฎหมายกับผู้กระทําผิดกรณีเหตุการณ์นักท่องเที่ยว
นายกฯ ยืนยันเดินหน้าทํางานตามปกติ ทําหน้าที่อย่างดีที่สุด ย้ําการใช้จ่ายงบประมาณต้องสุจริต โปร่งใส กําชับติดตามตรวจสอบ ดําเนินคดีตามกฎหมายกับผู้กระทําผิดกรณีเหตุการณ์นักท่องเที่ยวชาวไต้หวัน
วันนี้ (31 มกราคม 2566) เวลา 13.30 น. ณ บริเวณทางเชื่อมตึกสันติไ
วันนี้ (31 มกราคม 2566) เวลา 13.30 น. ณ บริเวณทางเชื่อมตึกสันติไมตรีและตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะรัฐมนตรี ถึงกรณีเหตุการณ์นักท่องเที่ยวชาวไต้หวันว่า ต้องมีการดําเนินการแก้ไขตรวจสอบในทุกขั้นตอน ซึ่งจากเหตุการณ์ดังกล่าวนั้นมีทั้งคนดีและไม่ดี คนที่ไม่ดีเป็นปัญหามายาวนานต้องเอาออกไป พร้อมกําชับผู้เกี่ยวข้องดําเนินการตรวจสอบโดยไม่มีการปล่อยปละละเลย หากพบมีความผิดและมีหลักฐานชัดเจนต้องดําเนินคดีให้เป็นไปตามกฎหมายต่าง ๆ เพื่อป้องกันไม่ให้ภาพลักษณ์ขององค์กรหรือบุคคลใด ๆ เสียหาย และต้องกําจัดคนไม่ดีออกจากองค์กรรวมทั้งการเอาคนผิดมาลงโทษ
พร้อมกันนี้ นายกรัฐมนตรีได้กล่าวถึงการทํางานในช่วงเวลาที่เหลืออยู่ ซึ่งยังคงเดินหน้าการทํางานและขับเคลื่อนนโยบายต่าง ๆ ของรัฐบาลตามปกติ และยังคงทําหน้าที่อย่างดีที่สุด เร่งเดินหน้าแผนงานโครงการที่สําคัญ ๆ โดยได้เน้นย้ําการใช้จ่ายงบประมาณต่าง ๆ ต้องสุจริต โปร่งใส คุ้มค่า และตรวจสอบได้ ซึ่งเป็นสิ่งที่รัฐบาลยึดมั่นและทํามาโดยตลอด
รัฐบาลไทย-ข่าวทำเนียบรัฐบาล-ปลัด พม. ย้ำเดินหน้าองค์กรดิจิทัล ผนึกพลังเครือข่ายในพื้นที่  พัฒนาคุณภาพชีวิตกลุ่มเปราะบางทั่วประเทศ
วันอังคารที่ 31 มกราคม 2566
ปลัด พม. ย้ําเดินหน้าองค์กรดิจิทัล ผนึกพลังเครือข่ายในพื้นที่  พัฒนาคุณภาพชีวิตกลุ่มเปราะบางทั่วประเทศ
ปลัด พม. ย้ําเดินหน้าองค์กรดิจิทัล ผนึกพลังเครือข่ายในพื้นที่  พัฒนาคุณภาพชีวิตกลุ่มเปราะบางทั่วประเทศ
เมื่อวันที่ 28 ม.ค. 66เวลา 12.30 น. ณ นิคมสร้างตนเองคําสร้อย จังหวัดมุกดาหาร นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยผู้บริหารกระทรวง พม. ร่วมประชุมติดตามการขับเคลื่อนงานพัฒนาคุณภาพชีวิตกลุ่มเปราะบางในพื้นที่ ร่วมกับพัฒนาสังคมและความมั่นคงของมนุษย์จังหวัดมุกดาหาร และหัวหน้าหน่วยงานทีม One Home พม.มุกดาหาร จากนั้น เดินทางไปยังศูนย์พัฒนาคุณภาพชีวิตและส่งเสริมอาชีพผู้สูงอายุจังหวัดนครพนม เพื่อร่วมประชุมติดตามการขับเคลื่อนงานพัฒนาคุณภาพชีวิตกลุ่มเปราะบางในพื้นที่ ร่วมกับพัฒนาสังคมและความมั่นคงของมนุษย์จังหวัดนครพนม และหัวหน้าหน่วยงานทีม One Home พม.นครพนม
นายอนุกูล กล่าวว่า วันนี้ ตนได้เน้นย้ําการขับเคลื่อนยุทธศาสตร์กระทรวง พม. 4 ด้าน เพื่อให้นําไปใช้ในการดําเนินงานระดับพื้นที่ ซึ่งประกอบด้วย 1) คุณภาพครอบครัว 2) การคุ้มครองทางสังคม ด้วยระบบสวัสดิการสังคม 3) หุ้นส่วนทางสังคม ที่เป็นภาคีเครือข่ายในพื้นที่ และ 4) องค์กรสมรรถนะสูง ที่เชื่อมโยงการทํางานกับระบบเทคโนโลยีดิจิทัล อีกทั้ง กระทรวง พม. กําลังขับเคลื่อนเป็นองค์กรดิจิทัลด้วยการทํางานด้วยระบบเทคโนโลยีดิจิทัล และจะมีการปรับรูปแบบการสื่อสารจากพื้นที่ที่ห่างไกลเพื่อไม่ให้เกิดการติดขัด โดยจะมีการเตรียมความพร้อมในเรื่องการพัฒนาทักษะด้านเทคโนโลยีสารสนเทศให้กับบุคลากรในพื้นที่ต่างๆ
นายอนุกูล กล่าวต่อไปว่า การขับเคลื่อนศูนย์ช่วยเหลือสังคมตําบลทั่วประเทศ ต้องมีคุณภาพและต้องมีชีวิต โดยหน่วยงานทีม One Home พม.จังหวัด ต้องทํางานร่วมกับอาสาสมัครพัฒนาสังคมและความมั่นคงของมนุษย์ (อพม.) สภาเด็กและเยาวชน และต้องมีข้อมูลกลุ่มเป้าหมายจากระบบ TPMAP และภาคีเครือข่ายในพื้นที่ อีกทั้งมีการจัดลําดับความสําคัญของกลุ่มเปราะบางที่ประสบปัญหา ได้แก่ การศึกษา ที่อยู่อาศัย อาชีพรายได้ และการเข้าถึงสิทธิสวัสดิการสังคมต่างๆ เป็นต้น นอกจากนี้ ศูนย์ช่วยเหลือสังคมตําบลต้องมีแผนในกลุ่มศูนย์ฯ ระดับ A อาทิ การบริหารจัดการเงินสงเคราะห์ต่างๆ และการบันทึกข้อมูลการช่วยเหลือกลุ่มเปราะบางในระบบ MSO-LOGBOOK อย่างต่อเนื่อง ทั้งนี้ กระทรวง พม. มีเป้าหมายในการเพิ่มศูนย์ช่วยเหลือสังคมตําบลอย่างมีคุณภาพให้มากที่สุดเท่าที่จะทําได้
นายอนุกูล กล่าวเพิ่มเติมว่า สายด่วน พม. โทร. 1300 ระดับจังหวัด ต้องมีความพร้อมในการปฏิบัติการช่วยเหลือเมื่อเกิดเหตุ ซึ่งจังหวัดมุกดาหารสามารถเป็นต้นแบบให้กับจังหวัดอื่นได้ ด้วยการทํางานร่วมกับภาคีเครือข่ายเป็นอย่างดี จนทําให้ไม่ถึงการเป็นข่าว เพราะเราไม่สามารถห้ามไม่ให้เกิดปัญหาได้ แต่ที่สําคัญคือ เมื่อเกิดปัญหาแล้วเราแก้ไขได้ อีกทั้งเรามีระบบที่เข้มแข็งมากขึ้น ทําให้สามารถจัดการแก้ไขปัญหาภายในจังหวัดได้ สําหรับการแก้ปัญหาการค้ามนุษย์ในพื้นที่ พัฒนาสังคมและความมั่นคงของมนุษย์จังหวัดต้องประสานความร่วมมือกับตํารวจและทีมสหวิชาชีพได้เป็นอย่างดี โดยเฉพาะเรื่องกลไกการส่งต่อผู้เสียหายจากการค้ามนุษย์ ซึ่งปีนี้ สหรัฐอเมริกาได้ให้ความสําคัญเป็นอย่างยิ่ง
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.พิษณุโลก พัฒนาเครือข่ายเยาวชนอาสา เปิดงานคนพิการสากลปี 2565 พร้อมมอบบ้านสบายเพื่อยายตา
วันอังคารที่ 31 มกราคม 2566
รมว.พม. ลงพื้นที่ จ.พิษณุโลก พัฒนาเครือข่ายเยาวชนอาสา เปิดงานคนพิการสากลปี 2565 พร้อมมอบบ้านสบายเพื่อยายตา
รมว.พม. ลงพื้นที่ จ.พิษณุโลก พัฒนาเครือข่ายเยาวชนอาสา เปิดงานคนพิการสากลปี 2565 พร้อมมอบบ้านสบายเพื่อยายตา
เมื่อวันที่ 27 ม.ค. 66เวลา 09.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก เพื่อเปิดโครงการเสริมสร้างความเข้มแข็งของเครือข่ายความร่วมมือในการพัฒนาสังคมที่ยั่งยืน กิจกรรมส่งเสริมและพัฒนาเครือข่ายเยาวชนอาสากลุ่ม “กล้าทําดีศรีสองแคว” รุ่นที่ 4 ณ วิทยาลัยสงฆ์พุทธชินราช มหาวิทยาลัยจุฬาลงกรณราชวิทยาลัย จากนั้น เดินทางไปยังศาลากลางจังหวัดพิษณุโลก เพื่อเปิดงานวันคนพิการสากลจังหวัดพิษณุโลก ประจําปี 2565 ภายใต้แนวคิด “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม” (Transformative solutions for inclusive development : the role of innovation in fuelling an accessible and equitable world) นอกจากนี้ ได้มอบบ้านโครงการปรับปรุงที่อยู่อาศัยสําหรับผู้สูงอายุที่มีรายได้น้อยและยากไร้ “บ้านสบายเพื่อยายตา” ณ หมู่ที่ 11 ตําบลหนองพระ อําเภอวังทอง จังหวัดพิษณุโลก โดยมีนายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ พร้อมด้วยผู้บริหาร และทีม One Home พม.จังหวัดพิษณุโลก ร่วมลงพื้นที่
นายจุติ กล่าวเพิ่มเติมว่า งานวันคนพิการสากลจังหวัดพิษณุโลก ประจําปี 2565 ภายใต้แนวคิด “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม”เป็นความร่วมมือระหว่างกระทรวง พม. โดยสํานักงานพัฒนาสังคมและความมั่นคงของมนุษย์จังหวัดพิษณุโลก และภาคีเครือข่ายคนพิการทุกภาคส่วนในพื้นที่ เนื่องในวันคนพิการสากล ซึ่งตรงกับ 3 ธันวาคมของทุกปี ตามประกาศขององค์การสหประชาชาติ เพื่อเปิดโอกาสให้คนพิการได้มีส่วนร่วมในกิจกรรมของสังคมอย่างสร้างสรรค์ เป็นธรรม และเสมอภาค ด้วยการแสดงศักยภาพให้สังคมประจักษ์ อันก่อให้เกิดเจตคติเชิงสร้างสรรค์ต่อคนพิการและความพิการ นําไปสู่การให้ความยอมรับคนพิการในฐานะที่เป็นทรัพยากรที่มีคุณค่าของสังคม
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-​รัฐบาลห่วงใยปัญหาโรคติดต่อทางเพศสัมพันธ์ เตรียมถุงยางอนามัย 94 ล้านชิ้น แจกผู้มีสิทธิบัตรทอง ครั้งละ 10 ชิ้น/คน/สัปดาห์ ไม่เกิน 52 ครั้ง/คน/ปี เริ่ม 1 ก.พ. นี้
วันอังคารที่ 31 มกราคม 2566
31/01/2566
​รัฐบาลห่วงใยปัญหาโรคติดต่อทางเพศสัมพันธ์ เตรียมถุงยางอนามัย 94 ล้านชิ้น แจกผู้มีสิทธิบัตรทอง ครั้งละ 10 ชิ้น/คน/สัปดาห์ ไม่เกิน 52 ครั้ง/คน/ปี เริ่ม 1 ก.พ. นี้
​รัฐบาลห่วงใยปัญหาโรคติดต่อทางเพศสัมพันธ์ เตรียมถุงยางอนามัย 94 ล้านชิ้น แจกผู้มีสิทธิบัตรทอง ครั้งละ 10 ชิ้น/คน/สัปดาห์ ไม่เกิน 52 ครั้ง/คน/ปี เริ่ม 1 ก.พ. นี้
วันที่ 31 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลมุ่งเน้นให้ประชาชนได้รับบริการที่มีคุณภาพอย่างทั่วถึง ภายใต้หลักการพื้นฐานเรื่องการสร้างความเป็นเอกภาพและบูรณาการสิทธิประโยชน์ในระบบประกันสุขภาพให้เป็นแนวทางเดียวกัน โดยเฉพาะการป้องกันโรคติดต่อทางเพศสัมพันธ์ รัฐบาล โดยสํานักงานหลักประกันสุขภาพแห่งชาติ (สปสช.) เดินหน้าสนับสนุนบริการถุงยางอนามัยอย่างต่อเนื่อง จัดเตรียมถุงยางอนามัย 94.56 ล้านชิ้น สําหรับประชาชนผู้มีสิทธิบัตรทอง 30 บาท ที่อยู่ในวัยเจริญพันธุ์สามารถขอรับถุงยางอนามัยครั้งละ 10 ชิ้น/คน/สัปดาห์ ไม่เกิน 52 ครั้ง/คน/ปี เริ่มตั้งแต่วันที่ 1 ก.พ.2566 เป็นต้นไป
นางสาวรัชดา กล่าวว่า ผู้มีสิทธิบัตรทองฯ สามารถเข้ารับถุงยางอนามัยได้ที่หน่วยบริการประจําและหน่วยบริการปฐมภูมิ หน่วยบริการที่รับส่งต่อเฉพาะด้านเวชกรรม ด้านการพยาบาลและการผดุงครรภ์ ด้านบริการสร้างเสริมสุขภาพและป้องกันโรค ร้านยา และคลินิกชุมชนอบอุ่น เป็นต้น ด้วยการลงทะเบียนผ่านแอปพลิเคชัน “เป๋าตัง” บนสมาร์ทโฟน และในกรณีผู้ไม่มีสมาร์ทโฟน ใช้บัตรประชาชนลงทะเบียนรับบริการได้ที่หน่วยบริการโดยตรง ส่วนขนาดถุงยางอนามัยที่จัดให้บริการ มี 4 ขนาด เพื่อให้ครอบคลุมความต้องการและสามารถเลือกขนาดถุงยางอนามัยได้อย่างเหมาะสมและมีประสิทธิภาพในการป้องกันการติดเชื้อเอชไอวีและโรคติดต่อทางเพศสัมพันธ์ รวมถึงช่วยลดปัญหาภาวะท้องไม่พร้อมในกลุ่มวัยรุ่น
“การใช้ถุงยางอนามัย สามารถป้องกันการตั้งครรภ์ที่ไม่พึงประสงค์ และเพิ่มความปลอดภัยจากโรคติดต่อทางเพศสัมพันธ์ด้วย (Safe sex) อาทิ โรคซิฟิลิส โรคมะเร็งปากมดลูกจากเชื้อเอชพีวี หนองใน หนองในเทียม และเอดส์ เป็นต้น การกระจายถุงยางอนามัยภายใต้สิทธิประโยชน์บัตรทองนี้จึงเป็นการส่งเสริมการป้องกันโรคและดูแลสุขภาพที่ดีแก่ประชาชน” นางสาวรัชดา ย้ํา
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาพัทยา เร่งเคลื่อนย้ายเรือจมลงบริเวณทะเลอ่าวพัทยา จังหวัดชลบุรี ลดการเกิดอุบัติเหตุการสัญจรทางน้ำ
วันอังคารที่ 31 มกราคม 2566
สํานักงานเจ้าท่าภูมิภาคสาขาพัทยา เร่งเคลื่อนย้ายเรือจมลงบริเวณทะเลอ่าวพัทยา จังหวัดชลบุรี ลดการเกิดอุบัติเหตุการสัญจรทางน้ํา
...
สํานักงานเจ้าท่าภูมิภาคสาขาพัทยา เร่งเคลื่อนย้ายเรือจมลง บริเวณทะเลอ่าวพัทยา จังหวัดชลบุรี ลดการเกิดอุบัติเหตุการสัญจรทางน้ํา
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ และอํานวยความปลอดภัยทางน้ําแก่ประชาชนทั้งในส่วนกลางและภูมิภาค
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) สั่งการให้สํานักงานเจ้าท่าภูมิภาคสาขาพัทยา ออกคําสั่งให้เคลื่อนย้ายเรือโดยเร็ว พร้อมเร่งแจ้งชาวเรือในพื้นที่ให้ระมัดระวังบริเวณดังกล่าว และติดตั้งทุ่นเครื่องหมายให้สามารถมองเห็นในเวลากลางวันและไฟสัญญาณให้สามารถมองเห็นในเวลากลางคืน เพื่อความปลอดภัยในการเดินเรือ
วันที่ 30 มกราคม 2566 เวลาประมาณ 16.00 น. สํานักงานเจ้าท่าภูมิภาคสาขาพัทยา ได้รับแจ้งเหตุ เรือชื่อ ไทยแลนด์ เอ็กโพลเลอร์ หมายเลขทะเบียนเรือ 596703154 ประเภท เรือกลเดินทะเลเฉพาะเขต ประเภทการใช้ บรรทุกคนโดยสาร ขนาด 105.00 ตันกรอส และเรืออยู่ในสถานะงดใช้ ได้จมลงสู่ทะเลอ่าวพัทยา ตําบลหนองปรือ อําเภอบางละมุง จังหวัดชลบุรี ห่างฝั่งประมาณ 1 กิโลเมตร ซึ่งขณะจอดทอดสมอรอนําเรือเข้าอู่เพื่อซ่อมทํา เรือได้ผจญคลื่นขนาดใหญ่ ความสูงคลื่นประมาณ 2 เมตร ทําให้น้ําทะเลพัดเข้าทางท้ายเรือกราบซ้าย ส่งผลให้เรือเอียงและส่วนกราบซ้ายของเรือจมลงสู่ทะเลในลักษณะนั่งแท่น จากกรณีอุบัติเหตุนี้ ไม่มีผู้ได้รับบาดเจ็บหรือเสียชีวิต ไม่มีคราบน้ํามันรั่วไหลออกจากเรือลงสู่ทะเล
ในการนี้ สํานักงานเจ้าท่าภูมิภาคสาขาพัทยา ได้ดําเนินการจัดส่งเรือตรวจการณ์ เจ้าท่า 285 เข้าช่วยเหลือและอํานวยการในพื้นที่เกิดเหตุ แต่เนื่องจากสภาพคลื่นลมในทะเลค่อนข้างรุนแรง จึงทําให้ไม่สามารถขึ้นไปช่วยคนประจําเรือดําเนินการปั๊มน้ําออกจากเรือได้ และได้แจ้งให้เจ้าหน้าที่บนเรือประสบเหตุ ลงจากเรือเพื่อความปลอดภัย พร้อมออกคําสั่งให้เจ้าของ ผู้ครอบครองเรือ กู้เรือ ติดตั้งทุ่นเครื่องหมายบริเวณตําแหน่งที่เรือประสบเหตุและห้ามใช้เรือ รวมถึงออกประกาศแจ้งเตือนให้ระมัดระวังในการเดินเรือบริเวณพื้นที่ดังกล่าว พร้อมเชิญเจ้าของ ผู้ครอบครองเรือ มาพบเจ้าหน้าที่เพื่อให้ข้อมูล รวมทั้งนําเอกสารหลักฐานต่าง ๆ ที่เกี่ยวข้องมาแสดง ณ สํานักงานเจ้าท่าภูมิภาคสาขาพัทยา ทั้งนี้ หากประชาชนพบเห็นความไม่ปลอดภัยทางน้ํา โทร 1199 สายด่วนกรมเจ้าท่า ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.สุชาติ เปิดอบรมความปลอดภัยในการทำงาน  สร้างองค์ความรู้แก่ จป.และแรงงานทุกระดับกว่า 600 คน
วันจันทร์ที่ 30 มกราคม 2566
30/01/2566
รมว.สุชาติ เปิดอบรมความปลอดภัยในการทํางาน  สร้างองค์ความรู้แก่ จป.และแรงงานทุกระดับกว่า 600 คน
รัฐมนตรีว่าการกระทรวงแรงงาน เปิดการอบรมหลักสูตรแนวปฏิบัติตามกฎกระทรวง
ภายใต้พระราชบัญญัติความปลอดภัยฯ พ.ศ.2554 เพื่อสร้างองค์ความรู้และจิตสํานึกด้านความปลอดภัย
ในการทํางาน แก่เจ้าหน้าที่ความปลอดภัยและประชาชนทั่วไปกว่า 600 คน
รัฐมนตรีว่าการกระทรวงแรงงาน เปิดการอบรมหลักสูตรแนวปฏิบัติตามกฎกระทรวงภายใต้พระราชบัญญัติความปลอดภัยฯ พ.ศ.2554 เพื่อสร้างองค์ความรู้และจิตสํานึกด้านความปลอดภัยในการทํางาน แก่เจ้าหน้าที่ความปลอดภัยและประชาชนทั่วไปกว่า 600 คน ณ โรงแรมโนโวเทลอ.ศรีราชา จ.ชลบุรี
นายสุชาติ ชมกลิ่น รัฐมนตรีว่าการกระทรวงแรงงาน กล่าวภายหลังการเป็นประธานในพิธีเปิดการอบรม “หลักสูตรแนวปฏิบัติตามกฎกระทรวงภายใต้พระราชบัญญัติความปลอดภัยฯ
พ.ศ.2554” ว่า กระทรวงแรงงานได้มีการมอบของขวัญปีใหม่ให้กับประชาชน ภายใต้แคมเปญ“ให้ ฟรี ลด แรงงานสุขใจ” เพื่อมอบความสุขแก่พี่น้องผู้ใช้แรงงาน โดยกิจกรรมในวันนี้ คือ “Safety Service ยกระดับคุณภาพชีวิตแรงงาน อบรมความปลอดภัยฟรี 10,000 คน” ซึ่งเป็นหนึ่งในกิจกรรมที่อยู่ภายใต้แคมเปญดังกล่าว มีวัตถุประสงค์เพื่อให้ผู้ที่เกี่ยวข้องกับความปลอดภัยในการทํางานมีการพัฒนาองค์ความรู้ ตามมาตรฐานกฎหมายพระราชบัญญัติความปลอดภัย อาชีวอนามัย และสภาพแวดล้อม
ในการทํางาน พ.ศ.2554 รวมทั้งสร้างความตระหนักรู้และจิตสํานึกด้านความปลอดภัยในการทํางานแก่นายจ้าง ลูกจ้าง และประชาชนทั่วไป ให้มีการพัฒนาองค์ความรู้ด้านความปลอดภัยอย่างถูกต้องและเป็นระบบ สามารถนําองค์ความรู้ที่ได้ไปดําเนินการด้านความปลอดภัย อาชีวอนามัย และสภาพแวดล้อมในการทํางานอย่างมีประสิทธิภาพ ซึ่งส่งผลให้สามารถป้องกันและลดอุบัติเหตุจากการทํางานลงได้
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า “หลักสูตรแนวปฏิบัติตามกฎกระทรวงภายใต้พระราชบัญญัติความปลอดภัยฯ พ.ศ.2554” จัดขึ้นภายใต้ความร่วมมือระหว่างศูนย์ความปลอดภัยในการทํางานเขต 2 (ชลบุรี) ร่วมกับ โรงพยาบาลซีเมด ลีฟวิ่งแคร์ มูลนิธิ
อาชีวเวชศาสตร์ไทย ชมรมเครือข่ายในการทํางานพระนคร และบริษัท เพอร์เฟคเซฟตี้ เทรนนิ่ง แอนด์
คอนซิลติ้ง จํากัด ผู้เข้ารับการอบรม แบ่งเป็น 2 กลุ่ม ได้แก่ เจ้าหน้าที่ความปลอดภัยในการทํางานระดับวิชาชีพ จํานวน 100 คน ออนไซต์ และเจ้าหน้าที่ความปลอดภัยในการทํางานระดับเทคนิค ระดับเทคนิคขั้นสูง ระดับวิชาชีพ ลูกจ้างและประชาชนทั่วไป จํานวนกว่า 500 คน ผ่านระบบออนไลน์ โดยกรมฯ หวังเป็นอย่างยิ่งว่าโครงการดังกล่าวที่จัดขึ้น จะทําให้ผู้เข้ารับการอบรมเกิดความตระหนักและมีจิตสํานึกที่ดี
ด้านความปลอดภัยในการทํางาน สามารถนําทักษะความรู้และประสบการณ์ที่ได้รับไปประยุกต์ใช้
เพื่อช่วยเฝ้าระวังและป้องกันการเกิดอุบัติเหตุที่เกิดจากการทํางานต่อไป
รัฐบาลไทย-ข่าวทำเนียบรัฐบาล-กระทรวง อว. ร่วมลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสฉลองพระชนมายุ 3 รอบ 8 มกราคม 2566
วันจันทร์ที่ 30 มกราคม 2566
กระทรวง อว. ร่วมลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสฉลองพระชนมายุ 3 รอบ 8 มกราคม 2566
กระทรวง อว. ร่วมลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสฉลองพระชนมายุ 3 รอบ 8 มกราคม 2566
วันนี้ (8 มกราคม 2566)ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม พร้อมด้วยศ.ดร.นพ.สิริฤกษ์ ทรงศิวิไลปลัดกระทรวงการอุดมศึกษา วิทยาศาสตร์ วิจัย และนวัตกรรมศ.ดร.ศุภชัย ปทุมนากุลรองปลัดกระทรวงรศ.ดร.พาสิทธิ์ หล่อธีรพงศ์รองปลัดกระทรวง และคณะผู้บริหารหน่วยงานในสังกัดกระทรวง อว. ร่วมลงนามถวายพระพรเนื่องในโอกาสฉลองพระชนมายุ 3 รอบ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พุทธศักราช 2566 ณ ศาลาสหทัยสมาคมในพระบรมมหาราชวัง
ในการนี้ ขอเชิญชวนประชาชนร่วมลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติ วันที่ 8 มกราคม 2566 ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ 7 - 9 มกราคม 2566
รัฐบาลไทย-ข่าวทำเนียบรัฐบาล-กองทัพอากาศ ชี้แจงกรณีค่าใช้จ่ายการจัดทำแอปพลิเคชัน “NAPA” ราคาสูงถึง 40 ล้านบาท
วันจันทร์ที่ 30 มกราคม 2566
30/01/2566
กองทัพอากาศ ชี้แจงกรณีค่าใช้จ่ายการจัดทําแอปพลิเคชัน “NAPA” ราคาสูงถึง 40 ล้านบาท
โฆษกกองทัพอากาศ ชี้แจง ค่าใช้จ่ายในการจัดทําแอปพลิเคชัน “NAPA” มีความสมเหตุสมผล มีการออกแบบเฉพาะให้รองรับรูปแบบการทํางานของกองทัพอากาศ เน้นความมั่นคงปลอดภัยไซเบอร์สูงสุด
ตามที่มีผู้ตั้งข้อสังเกตถึงการจัดทําแอปพลิเคชัน NAPA (นภา) ของกองทัพอากาศ ว่ามีค่าใช้จ่ายมากเกินไปเมื่อเทียบกับคุณสมบัติที่ได้รับ โดยระบุว่ามีรูปแบบการทํางานไม่ต่างจากเว็บไซต์ และรองรับระบบปฏิบัติการ Android ได้เท่านั้น
วันที่ 29 มกราคม 2566 พล.อ.ต.ประภาส สอนใจดี โฆษกกองทัพอากาศ ตรวจสอบข้อมูลกับหน่วยเกี่ยวข้องแล้ว สรุปสาระสําคัญ ดังนี้
กองทัพอากาศได้จัดทําแอปพลิเคชัน NAPA ขึ้น เนื่องจากการแพร่ระบาดของ COVID-19 ในห้วงที่ผ่านมา ส่งผลกระทบต่อการใช้ชีวิตและการทํางานของข้าราชการและประชาชนโดยทั่วไปเป็นอย่างมาก กองทัพอากาศตระหนักถึงผลกระทบที่เกิดขึ้น จึงได้พัฒนาขีดความสามารถระบบออนไลน์ของกองทัพอากาศ ให้มีเครื่องมือเพื่อเพิ่มประสิทธิภาพรองรับรูปแบบการใช้ชีวิตและการทํางานวิถีใหม่ โดยได้พัฒนาแอปพลิเคชันที่มีชื่อว่า NAPA ซึ่งมีแนวคิดในการออกแบบที่สําคัญ 4 ด้าน ประกอบด้วย
- Modernization มีความทันสมัย สอดรับกับการเปลี่ยนผ่านเข้าสู่การทํางานในยุคดิจิทัล ซึ่งเป็นส่วนหนึ่งของยุทธศาสตร์กองทัพอากาศ
- Customization การออกแบบเฉพาะเพื่ออํานวยความสะดวกและรองรับรูปแบบการทํางานของกองทัพอากาศ
- Usable Security การรักษาความปลอดภัยข้อมูล แต่คงไว้ซึ่งความง่ายในการใช้งาน
- Next Normal รูปแบบการใช้ชีวิตและการทํางานวิถีใหม่ ที่สอดรับกับสภาวะแวดล้อมในปัจจุบัน
ทั้งนี้ กองทัพอากาศได้ดําเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ซึ่งกําหนดวิธีการซื้อหรือจ้างโดย “วิธีคัดเลือก” มีผู้ยื่นซองเมื่อวันที่ 5 พฤษภาคม 2565 และประกาศบริษัทผู้ชนะแล้ว โดยไม่มีผู้อุทธรณ์ จากนั้นได้มีการลงนามสัญญาฯ เมื่อวันที่ 24 มิถุนายน 2565 และตรวจรับงานเรียบร้อยตามสัญญา เมื่อวันที่ 30 พฤศจิกายน 2565
แอปพลิเคชัน Napa เป็น Application ที่สามารถใช้งานบนโทรศัพท์มือถือทั้งระบบ IOS และ Android, Tablet รวมถึงคอมพิวเตอร์ โดยมีรูปแบบการทํางานสําคัญ อาทิ
1. Secure Meeting และ 2.Secure Chat ถูกออกแบบให้รองรับการประชุมออนไลน์และการสนทนา โดยสามารถเชิญประชุมออนไลน์และสร้างกลุ่มสนทนาอัตโนมัติในการประชุมนั้นได้ อีกทั้งยังสร้างกลุ่มสนทนาอัตโนมัติสําหรับหน่วยงานในระดับต่าง ๆ การออกแบบยังอยู่บนพื้นฐานการรักษาความปลอดภัยข้อมูลโดยใช้การเข้ารหัส นอกจากนี้ ยังสนับสนุนการเรียนการสอนออนไลน์ที่มีความสําคัญยิ่งในปัจจุบัน
2. Flash Command เป็นกลไกในการส่งข้อความหรือสั่งการอย่างเร่งด่วนของผู้บัญชาการทหารอากาศไปยังข้าราชการกองทัพอากาศทุกคน หรือกลุ่มผู้ใต้บังคับบัญชาตามที่ได้จัดตั้งขึ้น
กองทัพอากาศมุ่งมั่นพัฒนา ยกระดับสู่ “กองทัพอากาศคุณภาพ” สร้างระบบสวัสดิการที่มีคุณภาพและ ยกระดับการใช้ชีวิตของข้าราชการ โดยพัฒนา Napa Application เพื่อให้รองรับรูปแบบการทํางานวิถีใหม่และการใช้ชีวิตในยุคดิจิทัลอย่างเต็มรูปแบบ อีกทั้งจะเป็นพื้นฐานการพัฒนารูปแบบการทํางานสู่อนาคต เพื่อให้ข้าราชการกองทัพอากาศสามารถทํางานได้อย่างเต็มศักยภาพในการพัฒนากองทัพอากาศและประเทศชาติสืบไป
รัฐบาลไทย-ข่าวทำเนียบรัฐบาล-นายกรัฐมนตรีตรวจติดตาม การพัฒนาความมั่นคงด้านการพัฒนาคุณภาพชีวิต โรงพยาบาลบรรพตพิสัย จ.นครสวรรค์ ย้ำความปลอดภัยผู้ป่วยเป็นสำคัญ
วันจันทร์ที่ 30 มกราคม 2566
30/01/2566
นายกรัฐมนตรีตรวจติดตาม การพัฒนาความมั่นคงด้านการพัฒนาคุณภาพชีวิต โรงพยาบาลบรรพตพิสัย จ.นครสวรรค์ ย้ําความปลอดภัยผู้ป่วยเป็นสําคัญ
นายกรัฐมนตรีตรวจติดตาม การพัฒนาความมั่นคงด้านการพัฒนาคุณภาพชีวิต โรงพยาบาลบรรพตพิสัย จ.นครสวรรค์ ย้ําความปลอดภัยผู้ป่วยเป็นสําคัญ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า วันนี้ (30 มกราคม 2566) เวลา 13.10 น. ณ โรงพยาบาลบรรพตพิสัย ตําบลเจริญผล อําเภอบรรพตพิสัย จังหวัดนครสวรรค์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจติดตามการพัฒนาความมั่นคงด้านการพัฒนาคุณภาพชีวิตโรงพยาบาลบรรพตพิสัย ซึ่งรัฐบาลได้สนับสนุนงบประมาณก่อสร้างในปี 2564 แล้วเสร็จในปี 2565 ปัจจุบันอยู่ระหว่างการติดตั้งงานระบบเชื่อมโยงทางสารสนเทศ และการติดตั้งอุปกรณ์การแพทย์บางส่วน คาดว่าจะสามารถเปิดใช้ได้ประมาณปลายเดือนกุมภาพันธ์ 2566 สําหรับอาคารอุบัติเหตุฉุกเฉิน เป็นอาคาร 2 ชั้น พื้นที่ใช้สอย 2,020 ตารางเมตร ประกอบด้วยห้องฟื้นคืนชีพ สามารถรองรับการทําหัตถการชั้นสูงได้ 2 เตียง ห้องสังเกตอาการจํานวน 6 เตียง โถงตรวจอาการฉุกเฉินจํานวน 4 เตียง ห้องตรวจภายใน ห้องตรวจโรค ห้องล้างตัว ห้องเอ็กซเรย์ และห้องประชุม
นายกรัฐมนตรีกําชับให้บูรณาการการรักษาพยาบาล เน้นย้ําให้ความสําคัญเรื่องความปลอดภัยของผู้ป่วย โดยเฉพาะปัญหาเรื่องยาเสพติด ขอให้ทํางานร่วมกับกระทรวงมหาดไทย และส่วนท้องถิ่นในการจัดทําข้อมูลผู้ป่วย และการเข้าถึงกลุ่มเป้าหมายได้โดยตรง พร้อมกันนี้ นายกรัฐมนตรีได้ทักทายให้กําลังใจเจ้าหน้าที่สาธารณสุข ก่อนจะเดินทางไปราชการต่อ ณ จังหวัดพิจิตร